日本書紀の地震史料
 削除依頼中の記事

允恭天皇五年秋七月丙子朔、己丑、地震、先是命葛城襲津彦之孫玉田宿禰、主瑞齒別天皇之殯、則當地震夕、遣尾張連吾襲、察殯宮之消息、時諸人悉聚無闕、唯玉田宿禰無之也、吾襲奏言、殯宮大夫玉田宿禰、非見殯所、則亦遣吾襲於葛城、令視玉田宿禰、是日、玉田宿禰方集男女而酒宴焉、吾襲擧状、具告玉田宿禰、宿禰則畏有事、以馬一匹授吾襲爲禮幣、乃密遮吾襲、而殺于道路、因以逃隱武内宿禰之墓域、天皇聞之喚玉田宿禰、玉田宿禰疑之、甲服襖中而參赴、甲端自衣中出之、天皇分明欲知其状、乃令小墾田釆女、賜酒于玉田宿禰、爰釆女分明瞻衣中有鎧、而具奏于天皇、天皇設兵將殺、玉田宿禰、乃密逃出而匿家、天皇更發卒囲玉田家、而捕之乃誅、

欽明天皇十四年夏五月戊辰朔、河内國言、泉郡茅渟海中、有梵音、震響若雷聲、光彩晃曜如日色、天皇心異之、遣溝邊直、「此但曰直、不書名字、蓋是傳寫誤失矣、」入海求訪、是月、溝邊直入海、果見樟木浮海玲瓏、遂取而獻、天皇命畫工、造佛像二躯、今吉野寺放光樟像也、

推古天皇七年夏四月乙未朔、辛酉、地動、舎屋悉破、則令四方、俾祭地震神、

皇極天皇元年冬十月癸未朔、庚寅、地震而雨、

皇極天皇元年十月癸未朔、辛卯、地震、是夜、地震而風、

皇極天皇元年十月癸未朔、丙午、夜中、地震、

天智天皇三年是春、地震、

天武天皇元年六月丙戌、旦於朝明郡迹太川邊、望拜天照大神、是時、益人益到之奏曰、所置關者非山部王、石川王、是大津皇子也、便隨益人參來矣、大分君惠尺、難波吉士三綱、駒田勝忍人、山邊君安摩呂、小墾田猪手、泥部胝枳、大分君稚臣、根連金身、漆部友背之輩從之、天皇大喜、將及郡家、男依乘騨來奏曰、發美濃師三千人、得塞不破道、於是天皇美雄依之務、既到郡家、先遣高市皇子於不破、令監軍事、遣山背部小田、安斗連阿加布、發東海軍、又遣稚桜部臣五百瀬、土師連馬手、發東山軍、是日、天皇宿于桑名郡家、即停以不進、是時、近江朝聞大皇弟入東國、其群臣悉愕、京内震動、或遁欲入東國、或退將匿山沢、爰大友皇子謂群臣曰、將何計、一臣進曰、遅謀將後、不如、急聚驍騎、乘跡而逐之、皇子不從、則以韋那公磐鍬、書直藥、忍坂直大摩侶遣于東國、以穂積臣百足、及弟五百枝、物部首日向遣于倭京、且遣佐伯連男於筑紫、遣樟使主盤磐手於吉備國、竝悉令興兵、仍謂男與磐手曰、其筑紫大宰栗隅王與吉備國守當摩公廣嶋二人、元有隷大皇弟、疑有反歟、若有不服色即殺之、於是、磐手到吉備國、授苻之日、紿廣嶋令解刀、磐手乃抜刀以殺也、男至筑紫、時栗隈王承苻対曰、筑紫國者元戍邊賊之難也、其峻城、深隍、臨海守者、豈爲内賊耶、今畏命而發軍、則國空矣、若不意之外有倉卒之事、頓社稷傾之、然後雖百殺臣、何益焉、豈敢背德耶、輙不動兵者、其是縁也、時栗隈王之二子三野王、武家王、佩劍立于側而無退、於是男按劍欲進、還恐見亡、故不能成事、而空還之、東方騨使磐鍬等將及不破、磐鍬独疑山中有兵、以後之緩之行、時伏兵自山出、遮藥等之後、磐鍬見之、知藥等見捕、則返逃走僅得脱、當是時、大伴連馬來田、弟吹負竝見時否、以稱病退於倭家、然知其登嗣位者、必所居吉野大皇弟矣、是以馬來田先從天皇、唯吹負留謂、立名于一時、欲寧艱難、即招一二族及諸豪傑、僅得數十人、

天武天皇四年十一月辛丑朔、是月、大地動、

天武天皇六年六月壬辰朔、乙巳、大震動、

天武天皇七年十二月癸丑朔、是月、筑紫國大地動之、地裂廣二丈、長三千餘丈、百姓舍屋、毎村多仆壤、是時百姓一家有岡上、當于地動夕、以岡崩處遷、然家既全、而無破壤、家人不知岡崩家避、但會明後、知以大驚焉、

天武天皇八年冬十月戊辰朔、戊午、地震、

天武天皇八年十一月丁丑朔、庚寅、地震、

天武天皇九年二月丙午朔、癸亥、如鼓音聞于東方、

天武天皇九年六月甲辰朔、辛亥、灰零、

天武天皇九年九月酉朔、乙未、地震、

天武天皇十年三月庚午朔、庚寅、地震、

天武天皇十年六月己亥朔、壬戌、地震

天武天皇十年冬十月丙寅朔、癸未、地震、

天武天皇十年十一月丙申朔、丁酉、地震、

天武天皇十一年春正月乙未朔、癸丑、地動、

天武天皇十一年三月甲午朔、庚子、地震、

天武天皇十一年秋七月壬辰朔、戊申、地震、

天武天皇十一年八月壬戊朔、癸酉、大地動、

天武天皇十一年八月壬戌朔、戊寅、亦地震、是日平旦、有虹當于天中央、以向日、

天武天皇十三年冬十月己卯朔、壬辰、逮于人定、大地震、擧國男女叫唱、不知東西、則山崩河涌、諸國郡官舍及百姓倉屋、寺塔、神社、破壤之類、不可勝數、由是人民及六畜多死傷之、時伊豫湯泉沒而不出、土左國田苑五十餘萬頃、沒爲海、古老曰、若是地動未曾有也、是夕、有鳴聲、如鼓聞于東方、有人曰、伊豆嶋西北二面、自然增益三百餘丈、更爲一嶋、則如鼓音者、神造是嶋響也、

天武天皇十三年十一月戊申朔、庚戌、土左國司言、大潮髙騰、海水飄蕩、由是運調船多放失焉、

天武天皇十四年三月丙午朔、是月、灰零於信濃國、草木皆枯焉、

天武天皇十四年夏四月丙子朔、己卯、紀伊國司言、牟婁湯泉沒而不出也、

天武天皇十四年十二月壬申朔、辛巳、自西發之地震、

朱鳥元年春正月壬寅朔、庚申、地震、

持統天皇即位前紀朱鳥元年十一月丁酉朔、癸丑、地震、

日本の地震史料
日本書紀